ఎదురులేని మనిషి (2001 సినిమా)

**ఎదురులేని మనిషి** జొన్నలగడ్డ శ్రీనివాసరావు దర్శకత్వంలో 2001 లో విడుదలైన చిత్రం. ఇందులో నాగార్జున, సౌందర్య, షెహనాజ్, నాజర్ ముఖ్యపాత్రలు పోషించారు. ఈ సినిమాను కామాక్షీ మూవీస్ పతాకంపై డి. శివప్రసాద్ రెడ్డి నిర్మించాడు. ఎస్. ఎ. రాజ్ కుమార్ సంగీతం అందించాడు.

## కథ
సూర్యమూర్తి ఊరికి పెద్దమనిషి. ఊర్లో అందరూ అతన్ని గౌరవంగా చూస్తుంటారు. సూర్యమూర్తి తన తాత, బామ్మ, ఒక చిన్న పాపతో కలిసి ఉంటాడు. అతని లాగే ఉండే తమ్ముడు సత్య హైదరాబాదులో కంప్యూటర్ సైన్సులో ఇంజనీరింగ్ పూర్తి చేసుకుని వస్తాడు. సత్యకి తెలుగు తెలియని ఒక అమ్మాయి స్నేహితురాలిగా ఉంటుంది. సూర్యమూర్తి పెళ్ళి వయసు వచ్చినా జీవితాంతం పెళ్ళి చేసుకోనని అంటూ ఉంటాడు. కానీ అతనికి ఎలాగైనా పెళ్ళి చేయాలని అమ్మాయికోసం వెతుకుతుంటాడు సత్య. అప్పుడే అతనికి వసుంధర తారసపడుతుంది. కొన్ని సంఘటనల తర్వాత ఆమె సూర్యమూర్తితో పెళ్ళికి ఒప్పుకొంటుంది. అప్పుడే ఆమెకు ఒక నిజం తెలుస్తుంది. తన అక్క భవానిని పెళ్ళి చేసుకుంది సూర్యమూర్తి, సత్య అన్న అనీ, సూర్యమూర్తి వల్ల అతను చనిపోయాడనీ తన కుమార్తె రాణిని సూర్యమూర్తి బలవంతంగా తీసుకుని వెళ్ళిపోయాడని చెబుతుంది. వసుంధర సూర్యమూర్తిని పెళ్ళి చేసుకుని ఆ కుటుంబం మీద పగ సాధించాలని చూస్తుంది. వసుంధర కొన్ని నాటకాలు ఆడి సూర్యమూర్తిని మెప్పించాలని ప్రయత్నిస్తుంది. చివరికి అందరి బలవంతం మేరకు సూర్యమూర్తి వసుంధరను పెళ్ళి చేసుకోవడానికి ఒప్పుకొంటాడు. పెళ్ళైన తర్వాత పురోహితుడితో కలిసి కొన్ని రోజుల దాకా శోభన ముహూర్తం వాయిదా వేస్తుంది వసుంధర. తర్వాత ఒక దొంగ ద్వారా వాళ్ళింట్లో నగలు దొంగతనం చేయించి అక్క దగ్గరికి చేర్చాలని చూస్తుంది. కానీ ఆదొంగ పోలీసులకు పట్టుబడిపోతాడు. ఈ లోపు సత్య వసుంధరకు నిజం చెబుతాడు. నిజానికి భవాని ప్రవర్తన మంచిది కాదనీ అందుకే సూర్యమూర్తి రాణిని బలవంతంగా తీసుకువచ్చేశాడని తెలుస్తుంది. వసుంధర సూర్యమూర్తి మంచి మనసును అర్థం చేసుకుంటుంది. వదినను కాపాడటం కోసం దొంగతనం కేసును తనమీద వేసుకుంటాడు సత్య. చివరికి కుటుంబం అంతా ఎలా ఒక్కటైందనేది మిగతా కథ.

## తారాగణం
* సూర్యమూర్తి/సత్యగా నాగార్జున ద్విపాత్రాభినయం
* వసుంధరగా సౌందర్య
* షెనాజ్ ట్రెజరీవాలా
* సూర్యమూర్తి తాతగా సత్యనారాయణ
* నాజర్
* కోట శ్రీనివాసరావు
* బ్రహ్మానందం
* ఆలీ
* చంద్రమోహన్
* వేణుమాధవ్
* ఎల్. బి. శ్రీరామ్
* సత్యప్రకాష్
* పొన్నంబళం
* సూర్య 
* గాజర్ ఖాన్
* రంగనాథ్
* బాలయ్య
* అచ్యుత్
* ప్రసాద్ బాబు
* అనంత్
* గుండు హనుమంతరావు
* గాదిరాజు సుబ్బారావు
* చంద్రమౌళి
* విజయకుమారి
* సుధ
* యమున
* సుహాని కలిత 

## సాంకేతిక వర్గం

* దర్శకుడు: జొన్నలగడ్డ శ్రీనివాసరావు 
* సంగీతం: ఎస్.ఎ.రాజకుమార్ 
* మాటలు: మరుదూరి రాజా 
* పాటలు: సిరివెన్నెల సీతారామశాస్త్రి, ఇ.ఎస్.మూర్తి, చంద్రబోస్, పోతుల రవికిరణ్ 
* నేపథ్య గానం: హరిహరన్, సుజాత, కె.ఎస్.చిత్ర, శంకర్ మహదేవన్, అనూరాధ శ్రీరామ్, ఎస్ పి బాలసుబ్రహ్మణ్యం, కృష్ణరాజు, పి.రజనీఉదిత్ నారాయణ్ 
* ఛాయా గ్రహణం: చోటా కె నాయుడు 
* కూర్పు: కోలా భాస్కర్ 
* కధ, స్క్రీన్ ప్లే,: భూపతిరాజా 
* నిర్మాత: డి.శివప్రసాద్ రెడ్డి 
* నిర్మాణ సంస్థ: కామాక్షి మూవీస్ 
* విడుదల:30:03:2001.

## పాటల జాబితా
*
* ఏనాడైనా అనుకొన్నా నా, రచన: సిరివెన్నెల సీతారామశాస్త్రి , గానం.హరిహరన్, చిత్ర .
* ఏమైందమ్మ ఈనాడు , రచన: సిరివెన్నెల సీతారామశాస్త్రి, గానం. హరి హరన్.
* ఆకాశంలో సూరీడు...నడుమును చూస్తే, రచన: ఇ. ఎస్. మూర్తి, గానం. శంకర్ మహదేవన్, అనూరాధ శ్రీరామ్ 
* మనసన్నది అన్నది, రచన: పోతుల రవికిరణ్, గానం. హరిహరన్ , కె. ఎస్. చిత్ర
* డం  డమా డం డమా, రచన: చంద్రబోస్ , గానం. ఎస్ పి బాలసుబ్రహ్మణ్యం, శంకర్ మహదేవన్, సుజాత, అనురాధ శ్రీరామ్, కృష్ణరాజు , పి. రజనీ
* అరే ఈల కొట్టి, రచన: చంద్రబోస్ , గానం. ఉదిత్ నారాయణ్ , సుజాత 
* శివ స్తోత్రమ్

## మూలాలు

వర్గం:అక్కినేని నాగార్జున సినిమాలు
వర్గం:సౌందర్య నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:జొన్నలగడ్డ శ్రీనివాసరావు దర్శకత్వం వహించిన సినిమాలు
వర్గం:తెలుగు కుటుంబకథా సినిమాలు
వర్గం:బ్రహ్మానందం నటించిన సినిమాలు
వర్గం:సత్యనారాయణ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:సుధ నటించిన సినిమాలు